CELEX: C2005/115/17
Language: et
Date: 2005-05-14 00:00:00
Title: Euroopa Kohtu (teine koda) 17. veebruari 2005. aasta määrus kohtuasjas C-250/03 (Tribunale amministrativo regionale per la Lombardia eelotsusetaotlus): Giorgio Emanuele Mauri versus Ministero della Giustizia, Commissione per gli esami di avvocato presso la Corte d'appello di Milano (Euroopa Kohtu kodukorra artikli 104 lõige 3 — Juurdepääs advokaadikutsele — Advokaadi kutseeksami sooritamise kord)

14.5.2005   
            
            
               ET
            
            
               Euroopa Liidu Teataja
            
            
               C 115/8
            
         
      EUROOPA KOHTU
   
   (teine koda)
   17. veebruari 2005. aasta määrus
   kohtuasjas C-250/03 (Tribunale amministrativo regionale per la Lombardia eelotsusetaotlus): Giorgio Emanuele Mauri versus Ministero della Giustizia, Commissione per gli esami di avvocato presso la Corte d'appello di Milano (1)
   
   (Euroopa Kohtu kodukorra artikli 104 lõige 3 - Juurdepääs advokaadikutsele - Advokaadi kutseeksami sooritamise kord)
   (2005/C 115/17)
   Kohtumenetluse keel: itaalia
   Kohtuasjas C-250/03, mille esemeks on Euroopa Kohtule EÜ artikli 234 alusel Tribunale amministrativo regionale per la Lombardia (Itaalia) 13. novembri 2002. aasta otsusega esitatud eelotsusetaotlus, mis saabus Euroopa Kohtusse 11. juunil 2003, menetluses: Giorgio Emanuele Mauri v. Ministero della Giustizia, Commissione per gli esami di avvocato presso la Corte d'appello di Milano, tegi Euroopa Kohus (teine koda), koosseisus: koja esimees C. W. A. Timmermans (ettekandja) ning kohtunikud C. Gulmann, R. Schintgen, J. Makarczyk ja J. Klučka; kohtujurist P. Léger, kohtusekretär R. Grass, 17. veebruaril 2005 määruse, mille resolutiivosa on järgmine:
   EÜ artiklitega 81, 82 ja 43 ei ole vastuolus selline õigusnorm, nagu on sätestatud 27. novembri 1993. aasta kuningliku dekreetseaduse nr 1578 põhikohtuasja asjaolude ajal kehtinud versiooni artiklis 22, mis näeb ette, et advokaadi kutseeksami komisjon koosneb justiitsministri poolt nimetatud viiest liikmest, nimelt kahest kohtunikust, ühest õigusteaduse professorist ja kahest advokaadist, kusjuures viimased on määratud Consiglio nazionale forense (advokatuuride riiklik nõukogu) poolt vastava piirkonna advokatuuride nõukogude ühisel ettepanekul.
   
      (1)  ELT C 200, 23.8.2003.